《五言过江邻几官舍 其二》
宋代·沈遘

埼岸浅可弄，平流清且漪。葭蒲乱垂影，鱼鸟悉浮嬉。

浩荡江湖思，差池林壑期。谁能共兹语，终约不吾欺。

作者简介：（1028—1067）杭州钱塘人，字文通。仁宗皇祐元年进士。历江宁府通判、知制诰、知杭州。明于吏治，令行禁止。召知开封府，迁龙图阁直学士，拜翰林学士、判流内铨。母亡既葬，庐墓下，服丧未竟而卒。有《西溪集》。